b'\n_START_ARTICLE_\nOtto Kotonen\n_START_PARAGRAPH_\nOtto Kotonen (11. tammikuuta 1878 Virolahti   \xe2\x80\x93 28. joulukuuta 1933 Viipuri) oli suomalainen toimittaja ja piirisihteeri. _NEWLINE_Otto Kotosen vanhemmat olivat talollinen Tuomas Kotonen ja Maria Villi ja puoliso vuodesta 1907 Fanny Ad\xc3\xa9le Paasio (Pehrman). Varatuomari Anton Kotonen oli h\xc3\xa4nen veljens\xc3\xa4. Otto Kotonen  k\xc3\xa4vi kansanopiston  1896 ja maanviljelyskoulun 1898 ja toimi maanviljelij\xc3\xa4n\xc3\xa4 Luum\xc3\xa4ell\xc3\xa4 1898\xe2\x80\x931907. Tuorlan maanviljelyskoulun palveluksessa h\xc3\xa4n oli 1907\xe2\x80\x931908 ja sitten Viipuri-lehden toimittaja 1908\xe2\x80\x931916 ja p\xc3\xa4\xc3\xa4toimittaja 1916\xe2\x80\x931918. Karjalan Kansalaisliiton sihteerin\xc3\xa4 Kotonen toimi vuodesta 1918. H\xc3\xa4n oli my\xc3\xb6s muun muassa piirisihteerin\xc3\xa4 mukana Suomalaisen puolueen ja Kokoomuksen toiminnassa, samoin kuin toimi useissa eri yhdistyksiss\xc3\xa4 ja j\xc3\xa4rjest\xc3\xb6iss\xc3\xa4. Kotonen oli 1920-luvun alusta kuolemaansa saakka Vapaa Karjala -lehden p\xc3\xa4\xc3\xa4toimittaja. Suomen sis\xc3\xa4llissodassa vuonna 1918 punaisten vangitsema Kotonen toimi 1930-luvun alussa Suomen Lukon, Lapuan liikkeen ja IKL:n piiriss\xc3\xa4.'